ཞན་དོན་མ་རིག་མུན་སེལ་བ། །
བཀྲ་ཤིས་སྐྱིད་རྟག་གཡང་ལ་བྱོན། །དར་དཀར་གཡབ་ཅིང་གཡང་དུ་ལེན། །ཞེས་
སྤྱན་དྲངས་པའི་དངོས་སུ་བྱོན་བསམ་མོ། །
གསུམ་པ་ལ། བགེགས་གཏོར་སོགས་བཤམས་ལ། དེ་ནས། ཧྲཱིཿཧྲཱིཿས་
བསང་། ཨ་ག་རོ་མུ་ཁཾ་སརྦ་དྷརྨ་ཎཾ། ཨདྱ་ནུད་པན་ན་ཏྭ་ཏེ་ཨོཾ་ཨཱཿཧཱུྃ་ཕཊ་སྭཱ་ཧཱ།
ལན་གསུམ་གྱིས་བྱིན་གྱིས་བརླབ་ལ། རང་གི་ཐུགས་ཁའི་ཧཱུཾ་ལས་འོད་ཟེར་འཕྲོས་པས།
སྦྱིན་པའི་བདག་པོའི་མི་ནོར་ཟས་སོགས་ཀྱི་གཡང་འགུག་པར་བྱེད་པ་ལ་གནོད་
ཅིང་འཚེ་བར་བྱེད་པའི་བགེགས་ཀྱི་ཚོགས་རྣམས་མདུན་དུ་བཀུག་པར་གྱུར།
ཨཽ་
སརྦ་བིགྷན་ནམཿ སརྦ་ཏ་ཐཱ་ག་ཏ་བྷྱོཿ་བི་ཤྭ་མུ་ཁེ་བྷྱཿ སརྦ་ཏད་ཁཾ་ཨུད་ག་ཏེ་སྤ་ར་ཎ་ཧི་
མཾ་ག་ག་ན་ཁཾ་གྷི་ཏྣ་དཾ་བ་ལིཾ་ཏ་ཡེ་སྭཱ་ཧཱ། ཞེས་ལན་གསུམ་གྱིས་གཏོར་མ་བསྔོ། ཨོཾ་སུམྦྷ་
ནི་སུམྦྷ་ནི་ཧཱུཾ། ཤྲཱི་ཧྣ་གྷི་ཧྣ་ཧཱུཾ། གྷི་ཏྣ་པ་ཡ་གྤྱི་སྣ་པ་ཡ་ཧཱུཾ། ཨན་ཡ་ནཧོ་བྷ་ག་ཝན་
བིཏྱ་རཱ་ཛཱ་ཧཱུྃ་ཕཊ། ལན་གསུམ་གྱིས་ཏིང་ལོ་ཆངས་བུ་དང་བཅས་བསྔོ། དེ་ནས། སྦྱིན་
པའི་བདག་པོའི་མི་ནོར་ཟས་སོགས་ཀྱི་གཡང་འགུག་པར་བྱེད་པ་ལ་གནོད་ཅིང་
འཚེ་བར་བྱེད་པའི་བགེགས་ཀྱི་རིགས་གང་ཡིན་པ་དེ་དག་ཐམས་ཅད་གཏོར་མ་
368

འདིས་ཚིམ་ཞིང་། གནོད་པ་སྤོང་ལ་རང་རང་སོ་སོའི་གནས་སུ་སོང་ཞིག །ཅེས་
པ་དང་། རྒྱུ་སྦྱོར་ཡོན་གྱི་བདག་པོ་ལ་གལ་ཏེ་འདི་ལ་བགེགས་ཡོད་ན། དཀོན་
མཆོག་གསུམ་གྱི་བྱིན་རླབས་དང་། །ཁྲོ་བོ་བདུད་རྩི་འཁྱིལ་བ་ཡིས། །མགོ་བོ་ཚལ་
བ་བརྒྱར་འགས་ཤིང་། །ལུས་ཀྱང་དུམ་བུ་སྟོང་དུ་འཇོག །ཨོཾ་ཨཱཿབཛྲ་ཀྲོ་དྷ་ཧཱུྃ་ཕཊ།
དང་། སུམྦྷ་ནིའི་སྔགས་དྲག་ཏུ་བརྗོད་ཅིང་། བགེགས་གཏོར་ཕྱིར་བསྐོར་ནས་འདོར་ཞིང་།
ཡུངས་ཀར་གྱིས་བྲབ། གུ་གུལ་གྱིས་བདུག །རོལ་མོའི་སྒྲ་དྲག་ཏུ་བྱའོ། །དེ་ནས་གཡབ་དར་
དབྱངས་དང་བཅས། འདི་སྐད་དོ། །ཆོས་ཀྱི་དབྱིངས་ཀྱི་ཕོ་བྲང་ནས། །ཡུམ་ཆེན་
ཤེས་རབ་ཕ་རོལ་ཕྱིན། །ཕྱོགས་བཅུའི་སངས་རྒྱས་སྲས་དང་བཅས། །དར་དཀར་
གཡབ་ཅིང་གཡང་དུ་ལེན། །འཁོར་དང་བཅས་པ་འདིར་བྱོན་ལ། །ཡོན་བདག་
ཚེ་སྲོག་བསྐྱབ་ཏུ་གསོལ། །འོག་མིན་ཆོས་ཀྱི་གཞལ་ཡས་ནས། །བཅོམ་ལྡན་རྣམ་
པར་སྣང་མཛད་དང་། །ས་བཅུའི་བྱང་ཆུབ་སེམས་དཔའ་རྣམས། །དར་དཀར་
གཡབ་ཅིང་གཡང་དུ་ལེན།
UR
།ཡོན་བདག་
ཚེ་གཡང་བསྐྱབ་ཏུ་གསོལ། །བྱ་རྒོད་ཕུང་བོའི་རི་བོ་ནས། །བཅོམ་ལྡན་ཤཱཀྱ་ཐུབ་
པ་དང་། །ཉན་ཐོས་ཆེན་པོ་མཆོག་བརྒྱད་རྣམས། །དར་དཀར་གཡབ་ཅིང་གཡང་
དུ་ལེན། །འཁོར་དང་བཅས་པ་འདིར་བྱོན་ལ། །ཡོན་བདག་ཚེ་གཡང་བསྐྱབ་ཏུ་
གསོལ། །སེང་གེ་བསྣོལ་བའི་ཁྲི་སྟེང་དུ། །ཉི་ཟླ་པདྨའི་གདན་སྟེང་ན། །བཅོམ་
ལྡན་རྣམ་པར་སྣང་མཛད་ནི། །སྐུ་མདོག་དཀར་ལ་འོད་ཟེར་འཕྲོ། །ཕྱག་ན་གསེར་
གྱི་བུམ་པ་བསྣམས། །ཞལ་ནས་གཡང་རབ་དམ་པ་འདོན། །ཨོཾ་ཤྲི་བཛྲ་བཻ་རོ་ཙ་
ན་རཏྣ་སིངྷི་ཧཱུཾ་ཧྲི་ཋ། །དར་དཀར་གཡབ་ཅིང་སྤྱན་འདྲེན་ན། །བདེ་ལྡན་སྐྱིད་
པའི་གནས་འདི་རུ། །འཁོར་དང་བཅས་པ་འདིར་བྱོན་ལ། །ཡོན་བདག་ཚེ་གཡང་
བསྐྱབ་ཏུ་གསོལ། །འདི་ནས་ཤར་ཕྱོགས་ཞིང་ཁམས་ན། །གླིང་ཆེན་བསྣོལ་བའི་
369

ཁྲི་སྟེང་དུ། །ཉི་ཟླ་པདྨའི་གདན་སྟེང་ན། །རྡོ་རྗེ་སེམས་དཔའ་འཁོར་བཅས་ནི།
་
སྐུ་མདོག་དཀར་གསལ་རྒྱན་དང་ལྡན། །ཕྱག་ན་གསེར་གྱི་ལྷུང་བཟེད་བསྣམས། །
ཞལ་ནས་གཡང་རབ་དམ་པ་འདོན། །ཨོཾ་བཛྲ་རཏྣ་ཧཱུཾ་ཧྲི་ཋ། །དར་དཀར་གཡབ་
ཅིང་སྤྱན་འདྲེན་ན། །བདེ་ལྡན་སྐྱིད་པའི་གནས་འདི་རུ། །འཁོར་དང་བཅས་པ་
འདིར་བྱོན་ལ། །ཡོན་བདག་ཚེ་གཡང་བསྐྱབ་ཏུ་གསོལ། །འདི་ནས་ལྷོ་ཕྱོགས་
རོལ་བ་ན། །རིན་ཆེན་འབར་བའི་གཞལ་ཡས་ནས། །རྟ་མཆོག་བསྣོལ་བའི་ཁྲི་
སྟེང་དུ། །ཉི་ཟླ་པདྨའི་གདན་སྟེང་ན། །བཅོམ་ལྡན་རིན་ཆེན་འབྱུང་ལྡན་ནི། །
སྐུ་མདོག་གསེར་གྱི་ལྷུན་པོ་འདྲ། །ཕྱག་ན་གཡང་གི་དུང་ཞལ་བསྣམས། །ཞལ་
ནས་གཡང་རབ་དམ་པ་འདོན། །ཨོཾ་བཛྲ་རཏྣ་སརྦ་བྷ་ཝ་ཧཱུཾ་ཧྲི་ཋ། །དར་དཀར་
གཡབ་ཅིང་སྤྱན་འདྲེན་ན། །བཀྲ་ཤིས་སྐྱིད་པའི་གནས་འདི་རུ། །འཁོར་དང་
བཅས་པ་འདིར་བྱོན་ལ། །བདག་ཅག་ཚེ་གཡང་བསྐྱབ་ཏུ་གསོལ། །འདི་ནས་ནུབ་
ཀྱི་ཕྱོགས་རོལ་ན། །རྨ་བྱ་བསྣོལ་བའི་ཁྲི་སྟེང་དུ། །ཉི་ཟླ་པདྨའི་གདན་སྟེང་ན། །
བཅོམ་ལྡན་མགོན་པོ་ཚེ་དཔག་མེད། །ཚེ་ལ་དབང་བའི་ལྷ་དང་བཅས། །སྐུ་
མདོག་དམར་བོ་འོད་ཟེར་འབར། །ཕྱག་ན་ཚེ་ཡི་བུམ་པ་བསྣམས། །ཞལ་ནས་
གཡང་རབ་དམ་པ་འདོན། །ཨོཾ་ཨཱ་བཛྲ་ཨ་མྲྀ་ཏ་པདྨ་སཾ་བྷ་ཝ་ཧཱུཾཧཱུྃ་ཧྲཱི་ཋ། །དར་
དཀར་གཡབ་ཅིང་སྤྱན་འདྲེན་ན། །བཀྲ་ཤིས་སྐྱིད་པའི་གནས་འདི་རུ། །འཁོར་
དང་བཅས་པ་འདིར་བྱོན་ལ། །བདག་ཅག་ཚེ་གཡང་བསྐྱབ་ཏུ་གསོལ། །བྱང་
གི་ཕྱོགས་ན་བཞུགས་པ་ནི། །ཤང་ཤང་བསྣོལ་བའི་ཁྲི་སྟེང་དུ། །ཉི་ཟླ་པདྨའི་
གདན་སྟེང་ན། །བཅོམ་ལྡན་དོན་ཡོད་གྲུབ་པ་ནི། །ལྗང་གུ་ཨིནྡྲ་ནཱི་ལའི་མདོག །
འཕྲིན་ལས་གྲུབ་པའི་ལྷ་དང་བཅས། །ཕྱག་ན་གཡུ་ཡི་ལྷུང་བཟེད་ནི། །རིན་ཆེན་
གཡང་གིས་གང་བ་བསྣམས། །ཞལ་ནས་གཡང་རབ་དམ་པ་འདོན། །ཨོཾ་ཨ་མོ་ཀ་
370

ཀརྨ་སིངྷི་སརྦ་ཛ་ཧཱུྃ་ཤྲཱི་ཋ། །དར་དཀར་གཡབ་ཅིང་སྤྱན་འདྲེན་ན། །བཀྲ་ཤིས་སྐྱིད་
པའི་གནས་འདི་རུ། །འཁོར་དང་བཅས་པ་འདིར་བྱོན་ལ། །བདག་ཅག་ཚེ་གཡང་
བསྐྱབ་ཏུ་གསོལ། །དབུས་ཀྱི་གཙོ་ལ་བཞུགས་པ་ནི། །གཙུག་ཏོར་དཀར་མོ་ལྷ་མོ་
ཆེ། །སྐུ་མདོག་དཀར་མོ་གངས་རི་འདྲ། །དབུ་སྟོང་སྤྱན་གྱིས་ཀུན་ཏུ་གཟིགས། །
ཕྱག་འཚལ་རྣམ་གྲངས་སྟོང་དང་ལྡན། །ཐུགས་རྗེས་འགྲོ་བ་ཀུན་ལ་སྙོམས།
དང་ནོར་གྱི་བདག་པོ་སྟེ། །དར་དཀར་གཡབ་ཅིང་སྤྱན་འདྲེན་ན། །བཀྲ་ཤིས་སྐྱིད་
པའི་གནས་འདི་རུ། །འཁོར་དང་བཅས་པ་འདིར་བྱོན་ལ། །ཡོན་བདག་ཚེ་གཡང་
བསྐྱབ་ཏུ་གསོལ། །ཤར་གྱི་ཕྱོགས་ན་བཞུགས་པ་ནི། །རྡོ་རྗེ་གཙུག་ཏོར་ལྷ་མོ་
སྟེ། །ཕྱག་ན་རྡོ་རྗེ་རྩེ་ལྔ་བསྣམས། །གཡོན་ན་གཡུ་ཡི་དྲིལ་བུ་བསིལ། །བདེ་ལྡན་
སྐྱིད་པའི་གནས་འདི་རུ། །དར་དཀར་གཡབ་ཅིང་སྤྱན་འདྲེན་ན། །འཁོར་དང་
བཅས་པ་འདིར་བྱོན་ལ། །བདག་ཅག་ཚེ་གཡང་བསྐྱབ་ཏུ་གསོལ། །ལྷོ་ཡི་ཕྱོགས་
ན་བཞུགས་པ་ནི། །རིན་ཆེན་གཙུག་ཏོར་ལྷ་མོ་ཆེ། །ཕྱག་ན་ཡིད་བཞིན་ནོར་བུ་
བསྣམས། །གསེར་གྱི་དྲིལ་བུ་གསུང་སྙན་སྒྲོག །མི་གཡང་སྡུད་པའི་བདག་མོ་སྟེ།
དར་དཀར་གཡབ་ཅིང་སྤྱན་འདྲེན་ན། །བཀྲ་ཤིས་སྐྱིད་པའི་གནས་འདི་རུ། །
འཁོར་དང་བཅས་པ་འདིར་བྱོན་ལ། །བདག་ཅག་ཚེ་གཡང་བསྐྱབ་ཏུ་གསོལ། །
ནུབ་ཀྱི་ཕྱོགས་ན་བཞུགས་པ་ནི། །པདྨ་གཙུག་ཏོར་ལྷ་མོ་སྟེ། །ཕྱག་ན་པདྨ་འདབ་
བརྒྱད་བསྣམས། །གཡོན་ན་གཡང་གི་ཞགས་པ་འཛིན། །ཕྱུག་གཡང་སྡུད་པའི་
བདག་པོ་སྟེ། །དར་དཀར་གཡབ་ཅིང་སྤྱན་འདྲེན་ན། །བཀྲ་ཤིས་སྐྱིད་པའི་གནས་
འདི་རུ། །འཁོར་དང་བཅས་པ་འདིར་བྱོན་ལ། །ཡོན་བདག་ཕྱུག་གཡང་བསྐྱབ་ཏུ་
གསོལ། །བྱང་གི་ཕྱོགས་ན་བཞུགས་པ་ནི། །ལས་ཀྱི་གཙུག་ཏོར་ལྷ་མོ་ཆེ། །ཕྱག་
ན་རྡོ་རྗེ་རྒྱ་གྲམ་བསྣམས། །གཡོན་པ་འབྲས་ཀྱི་སྙེ་མ་འཛིན། །ལོ་གཡང་སྡུད་པའི་
ཎྜཱ¢
3·u
371

བདག་མོ་སྟེ། །དར་དཀར་གཡབ་ཅིང་སྤྱན་འདྲེན་ན། །བཀྲ་ཤིས་སྐྱིད་པའི་གནས་
:
འདི་རུ། །འཁོར་དང་བཅས་པ་འདིར་བྱོན་ལ། །བདག་ཅག་ལོ་གཡང་བསྐྱབ་ཏུ་
གསོལ། །གྲ་ཡི་ཕྱོགས་ནི་ཀུན་ཏུ་ཡང་། །རིགས་ཀྱི་ཡུམ་དང་གསང་བའི་ཡུམ། །
དགོས་པ་རྣམས་ནི་སྟེར་བ་དང་། །ལོ་ཙ་དང་ནི་མ་མཱ་གི །དཀར་མོ་སྒྲོལ་མ་ལ་
སོགས་རྣམས། །དར་དཀར་གཡབ་ཅིང་སྤྱན་འདྲེན་ན། །དུམ་བུ་བཞི་ལ་གཡང་
རྟེན་གསོལ། །ལྷ་ཡི་དབང་བོ་བརྒྱ་བྱིན་ཡང་། །ལྷ་རྣམས་ཀུན་ལ་དབང་བསྒྱུར་
ཅིང་། །ཕ་རོལ་ཆོས་ཀྱི་དགེ་སློང་མཛད། །ལྷ་བྲན་མང་བོ་སྒྲ་སྒྲོག་ཅིང་། །བཀྲ་
ཤིས་སྐྱིད་པའི་གནས་འདི་རུ། །ཡིད་བཞིན་ནོར་བུ་གཡང་དུ་བཏགས། །གཡས་
པས་ལྷ་ཡི་ཕོ་བྲང་དུ། །བཀྲ་ཤིས་གཡང་རྣམས་བརྟན་པ་ཡིས། །དོན་གྲུབ་ལྷ་མོ་
འཕྲིན་ལས་ཆུ། །ལྕགས་ཀྱུ་ཞགས་པ་ལྕགས་སྒྲོག་དྲིལ། །དར་དཀར་གཡབ་ཅིང་
སྤྱན་འདྲེན་ན། །གནས་འདིར་བསྲུང་བའི་གྲོགས་མཛོད་ཅིག །དེ་རིང་ཡོན་
བདག་འཁོར་བཅས་ལ། །མི་ཡི་ཚེ་དང་ནོར་གྱི་གཡང་། །ཟས་ཀྱི་བཅུད་དང་སྐོམ་
གྱི་བཅུད། །རྟ་ཕྱུག་སྲོག་ཆགས་ཀུན་གྱི་གཡང་། །མི་རྣམས་ཀུན་ལ་བསྐྱབ་ཏུ་
གསོལ། །ཁྱེད་ཅག་ཀུན་ལ་བདེ་ལེགས་ཤོག །དེ་དག་སྡིག་པར་མ་གྱུར་ཅིག །ཉི་
མ་ཐམས་ཅད་དགེ་བ་ཡིན། །རྒྱུ་སྐར་ཐམས་ཅད་བཟང་བོ་ཡིན། །སངས་རྒྱས་
ཐམས་ཅད་རྫུ་འཕྲུལ་ཆེ། །དགྲ་བཅོམ་ཐམས་ཅད་ཟག་པ་ཟད། །བདེན་པའི་
བདེན་ཚིག་འདི་བརྗོད་པས། །བདག་ཅག་རྣམས་ལ་བདེ་ལེགས་ཤོག །ལོ་བརྒྱ་
འཚོ་ཞིང་སྟོན་བརྒྱ་མཐོང་བར་ཤོག །
བཞི་བ་ལ། གཏོར་མ་འབུལ་བར་འདོད་ན། སྔར་བྱིན་གྱིས་བརླབས་པའི་
གཏོར་མ་ལ་དམིགས་ཏེ། འདི་ལྟར། འདོད་པའི་ཡོན་ཏན་ལྔ་ལྡན་ཟག་པ་མེད་
པའི་བདེ་བ་སྟེར་བ་བྱེད་པའི་དམ་རྫས་རྒྱན་དང་ལྡན་པ་གཏོར་མ་འདི་བླ་མ་ཡི་དམ་
372

སངས་རྒྱས་བྱང་སེམས་དཔའ་བོ་མཁའ་འགྲོ་སྤྱི་དང་། ཁྱད་པར་མགོན་པོ་ཡིད་
བཞིན་ནོར་བུ་རྒྱལ་བོ་ཆེན་པོ་རྣམ་ཐོས་སྲས་རྟ་བདག་བརྒྱད། ཡུམ་སྲས་འབངས་
འཁོར་བཅས་པ་དང་། གཞན་ཡང་ལྷའི་ནོར་ལྷ། ཀླུའི་ནོར་ལྷ། གནོད་སྦྱིན་གྱི་
ནོར་ལྷ། སྲིན་པོའི་ནོར་ལྷ། ཚངས་པའི་ནོར་ལྷ།
ཟླ་བའི་ནོར་ལྷ། གཟའ་དང་
རྒྱུ་སྐར་གྱི་ནོར་ལྷ། མདོར་ན། འཇིག་རྟེན་དང་འཇིག་རྟེན་ལས་འདས་པའི་ནོར་
ལྷ་གཡང་ལྷའི་ཚོགས་ཁྱེད་རྣམས་ལ་འབུལ་ལོ། །ཁྱེད་རྣམས་ཀྱིས་དགྱེས་བཞིན་
དུ་བཞེས་ནས། བདག་སོགས་རྣམས་ཀྱི་ཆོས་སྲིད་ཀྱི་དབུལ་བ་ཐམས་ཅད་ཞི་ནས།
གསེར་དངུལ། ཟངས་ལྕགས་དུང་དང་། བྱུ་རུ་དང་། བཻཌཱུརྱ་དང་། བུན་དྷ་རི་
ག་དང་། པདྨ་ར་ག་དང་། ཨིནྡྲ་ནཱི་ལ་དང་། ཀེ་ཀེ་རུ་དང༌། ཏིར་ཡ་ག་དང་།
ཀར་ཤ་པ་ནི་དང་། མན་ཤེལ་དང་། ས་ལེ་སྦྲམ་དང་། རྟ་དང་། གླང་བོ་ཆེ་དང་།
མ་ཧེ་དང་། གནག་དང་། བ་ལང་དང་། ར་ལུག་དང་། ནས་དང་།
འབྲས་དང་། ཏིལ་དང་། སོ་བ་དང་། སྲན་མ་དང་། ཁྲེ་དང་། ཡུངས་ཀར་
དང་། མོན་སྲན་དང་། ནོར་ཕྱུག་དང་། མདོར་ན་ཚེ་དཔལ་སྟོབས་འབྱོར་མངའ་
ཕོབ་ཅིག
་
ས་
ཡིད་བཞིན་དུ་འགྲུབ་པའི་འཕྲིན་ལས་མཛད་དུ་གསོལ། །ཞེས་བརྗོད།
7.D
དང་།
ལྔ་བ་ལ། དེ་ནས་ནོར་ལྷ་རྣམས་ལ་གཡང་བླན་པ་ནི་ཕྱེ་མར་དང་། གསེར་
སྐྱེམས་ཀྱིས་མཆོད་དེ་འདི་སྐད་དོ། །ཧཱུཾ་བཅོམ་ལྡན་ཕྱག་ན་རྡོ་རྗེ་ནི། གདུག་པ་མ་
ལུས་འདུལ་བའི་ཕྱིར། །རྡོ་རྗེ་རྣམས་ལ་ཕྱག་འཚལ་ལོ། །ཁྱེད་ཀྱི་བཀའ་ཉན་གསུང་
བསྟོད་ནི། །ཅི་འདོད་རེ་བ་སྐོང་མཛད་པ། །མཐུ་ཆེན་སྟོབས་དང་ལྡན་པའོ། །
གནོད་སྦྱིན་སུམ་ཁྲི་དྲུག་སྟོང་ལ། །མཐུན་པའི་དམ་རྫས་འབུལ་བ་ནི། །ཕྱེ་མར་
:
373

མདའ་དར་རིན་ཆེན་དང་། །བདུད་རྩི་གསེར་སྐྱེམས་སིལ་སྙན་སོགས། །དཀར་
མངར་སྨན་གྱི་མཆོད་པ་འབུལ། །ནོར་གྱི་དངོས་གྲུབ་སྩལ་དུ་གསོལ། །བྱང་
ཕྱོགས་དཀོར་མཛོད་ཕོ་བྲང་ནས། །ནོར་ལྷའི་རྒྱལ་བོ་རྣམ་ཐོས་སྲས། །གནོད་
སྦྱིན་ཀུན་གྱི་གཙོ་བོ་སྟེ། །སྐུ་ལ་བསེ་ཁྲབ་འབར་བ་གསོལ། །ཕྱག་ན་བ་དན་རྩེ་
བརྒྱད་འཕྱར། །གཡོན་པ་རིན་ཆེན་ནེའུ་ལེ་འཛིན། །གསེར་གྱི་མཆོད་རྟེན་སེར་
བོ་ལས། །དགོས་འདོད་རིན་ཆེན་ཆར་ལྟར་འབབ། །ཆིབས་སུ་སེང་གེ་འགྱིང་བ་
ཆིབས། །ནོར་ལྷ་བྱེ་བའི་འཁོར་གྱིས་བསྐོར། །ཀུན་ཀྱང་རིན་ཆེན་རྒྱན་ཆ་ཅན། །
ལ་ལ་རིན་ཆེན་ནེའུ་ལེ་འཛིན། །དར་དཀར་གཡབ་ཅིང་སྤྱན་འདྲེན་ན། །བཀྲ་
ཤིས་སྐྱིད་པའི་གནས་འདི་རུ། །འཁོར་དང་བཅས་པ་འདིར་བྱོན་ལ།